**NAVODILO ZA IZVEDBO ANKETE ZA UČENCE**

**Predstavitev**

Namenankete je ugotoviti stopnjo ozaveščenosti otrok/učencev glede biotske raznovrstnosti. Začetno raziskavo je treba opraviti pred vsakim ozaveščanjem o temi projekta. Začetno anketo uporabite kot merilo, saj boste primerjali dobljene rezultate na začetku in koncu šolskega leta.Na koncu šolskega leta boste izvedli popolnoma enako anketo kot na začetku šolskega leta, s tem pa boste ugotavljali dvig osveščenosti in ugotavljali raven izboljšanja znanja.

Ankete in Obrazec za vrednotenje so enake za vse partnerske države projekta.

**Smernice za učitelje**

Anketa o biotski raznovrstnosti vključuje splošna vprašanja v zvezi z biotsko raznovrstnostjo. Anketo opravite s toliko učenci, kot je le mogoče, da dobite jasno sliko stanja.

**Prvi korak:**

Natisnite anketo (bodite ekološko osveščeni in porabite čim manj papirja). Anketa je napisana v Wordu, lahko jo prilagodite potrebam vaših učencev.

**Drugi korak:**

Razdelite ankete med učence – učencem razložite, da ne pišejo testa. Učencem na liste ni potrebno zapisovati osebnih podatkov.

**Tretji korak:**

Glede na starost in zmožnosti učencev določite čas v katerem bodo učenci odgovorili na zastavljena vprašanja.

**Četrti korak:**

Zberite vse ankete.

**Peti korak:**

Preglejte ankete. Ankete vam lahko pomagajo pregledati tudi učenci višjih razredov. Naredite preglede odgovorov. Izpolnjen Obrazec za vrednotenje posredujte na mail [[biotskaraznovrstnost@gmail.com](mailto:usenicnik.tina5@gmail.com) ali info@ekosola.si](mailto:usenicnik.tina5@gmail.com)

[Rezultate prve ankete (izpolnjen obrazec za vrednotenje) na dani mail posredujte](mailto:usenicnik.tina5@gmail.com) **[29. 11. 2019](mailto:usenicnik.tina5@gmail.com)**[. Aprila/maja izvedite popolnoma enako anketo še drugič in nam rezultate ponovno posredujte na Obrazcu za vrednotenje do](mailto:usenicnik.tina5@gmail.com) **[29.5.2020](mailto:usenicnik.tina5@gmail.com)**[.](mailto:usenicnik.tina5@gmail.com)

**Navodila za pregled anket**

**Vprašanje 3**. Če odgovor ni popolnoma točen, ocenite kot je predstavljeno v spodnjih primerih.

V3. *“Biotska raznovrstnost” je ...?*

Skrb za okolje.

V3. *“Biotska raznovrstnost” je ...?*

Ptiči in drevesa.

Prvi odgovor označite kot napačnega, medtem ko je drug odgovor označite kot pravilen.

**Vprašanje 7, 8 & 9**

√

V kolikor učenec poda 3 (ali več) pravilne primere. K številčnemu rezultatu učencev, ki so pravilno odgovorili, štejete le učence, ki so našteli minimalno 3 pravilne primere.

X

V kolikor učenec poda 2 (ali manj) pravilna primera. Učencev, ki so podali 2 ali manj pravilna primera, ne štejete.

Ko ste popravili ankete, seštejte število pravilno odgovorjenih vprašanj. Odvisno od števila anketiranih učencev lahko sedaj izračunate % učencev, ki so na posamezno vprašanje odgovorili pravilno.

V kolikor imate težave pri prepoznavanju vrst živali in sort rastlin, si pomagajte s karticami na spletnimi strani, kjer so vam na voljo tudi barvne fotografije izbranih vrst.

**Primer tabele:**

|  |  |  |
| --- | --- | --- |
| **Anketa 1 Datum: oktober 2019**  **Št. anketiranih učencev: 20** | **Številčni rezultat**  (št. otrok/učencev, ki so pravilno odgovorili) | **Odstotki** |
| Koliko otrok/učencev je odgovorilo z DA na prvo vprašanje? | 1 | 5% |
| Koliko otrok/učencev je odgovorilo z DA na drugo vprašanje? | 1 | 5% |
| Koliko otrok/učencev je pravilno odgovorilo na vprašanje „Biotska raznovrstnost je…“? | 6 | 30% |
| Koliko otrok/učencev je prepoznalo eno od rastlin? | 1 | 5% |
| Koliko otrok/učencev je prepoznalo obe rastlini? | 4 | 20% |
| Koliko otrok/učencev je prepoznalo eno od ptic? | 2 | 10% |
| Koliko otrok/učencev je prepoznalo obe ptici? | 10 | 50% |
| Koliko otrok/učencev je prepoznalo eno od živali pri šestem vprašanju? | 6 | 30% |
| Koliko otrok/učencev je prepoznalo obe živali pri šestem vprašanju? | 4 | 20% |
| Koliko učencev je naštelo 3 načine, s katerimi lahko pomagajo rastlinam, pticam in ostalim živalim iz fotografij?  (SKUPINE 6-7,7-8, 8-9, 9-10 in 10-11) | 3 | 15% |
| Koliko učencev je naštelo 3 stvari, ki škodijo rastlinam, pticam in ostalim živalim iz fotografij?  (SKUPINE 7-8, 8-9, 9-10 in 10-11) | 4 | 20% |
| Koliko učencev je naštelo 3 razloge zakaj so ptice, rastline in ostale živali s fotografij tako pomembne?  (SKUPINE 9-10 in 10-11) | 3 | 15% |
|  |  |  |
| **Anketa 2 Datum: april 2020**  **Št. anketiranih učencev: 20** | **Številčni rezultat**  (št. otrok/učencev, ki so pravilno odgovorili) | **Odstotki** |
| Koliko otrok/učencev je odgovorilo z DA na prvo vprašanje? | 18 | 90% |
| Koliko otrok/učencev je odgovorilo z DA na drugo vprašanje? | 2 | 10% |
| Koliko otrok/učencev je pravilno odgovorilo na vprašanje „Biotska raznovrstnost je…“? | 19 | 95% |
| Koliko otrok/učencev je prepoznalo eno od rastlin? | 18 | 90% |
| Koliko otrok/učencev je prepoznalo obe rastlini? | 17 | 85% |
| Koliko otrok/učencev je prepoznalo eno od ptic? | 16 | 80% |
| Koliko otrok/učencev je prepoznalo obe ptici? | 20 | 100% |
| Koliko otrok/učencev je prepoznalo eno od živali pri šestem vprašanju? | 18 | 90% |
| Koliko otrok/učencev je prepoznalo obe živali pri šestem vprašanju? | 17 | 85% |
| Koliko učencev je naštelo 3 načine, s katerimi lahko pomagajo rastlinam, pticam in ostalim živalim iz fotografij?  (SKUPINE 6-7,7-8, 8-9, 9-10 in 10-11) | 14 | 70% |
| Koliko učencev je naštelo 3 stvari, ki škodijo rastlinam, pticam in ostalim živalim iz fotografij?  (SKUPINE 7-8, 8-9, 9-10 in 10-11) | 17 | 85% |
| Koliko učencev je naštelo 3 razloge zakaj so ptice, rastline in ostale živali s fotografij tako pomembne?  (SKUPINE 9-10 in 10-11) | 14 | 70% |

**ŽIVALI IN RASTLINE, KI JIH BODO OTROCI/UČENCI SPOZNALI:**

**Skupina5‒6 let:** prava kamilica, regrat, velika sinica, taščica, metulj citronček, pikapolonica

**Skupina 6 ‒7 let:** navadni lapuh, gozdna spominčica, bela štorklja, kmečka lastovka, zelena žaba, komar

**Skupina 7‒8 let:** navadna kislica, navadni plešec, kos, sraka, krt, deževnik

**Skupina 8‒9 let:** bela mrtva kopriva, črna detelja, siva vrana, domači vrabec, rjavi čmrlj, mravlja

**Skupina 9‒10 let:** navadna breza, navadna črnoglavka, domači golob, lišček, kobilica, navadni križevec

**Skupina 10‒11 let:** navadni rman, črni bezeg, kanja, ščinkavec, navadni zelenec, poljska voluharica